কিন্তু বাংলাদেশের রাষ্ট্রীয় ক্ষমতা যেভাবে চোর-ডাকাতদের হাতে অধিকৃত তার কারণ জনগণ নিজে। গণতান্ত্রিক অধিকার কারো দান নয়, সেটি অর্জনের বিষয়। নিজের গরুছাগলকে চোরদের হাত থেকে বাঁচাতে হলে সারা রাত সজাগ দৃষ্টি রাখতে হয়। তেমনি অতন্দ্র পাহারাদার হতে হয় রাষ্ট্রের উপর জনগণের অধীকার বাঁচাতে। নইলে ফ্যাসিস্টদের ডাকাতি থেকে সে অধিকার বাঁচেনা। ইংল্যান্ডকে পাশ্চাত্য গণতন্ত্রের সূতিকাঘর বলা হয়। কিন্তু সেটি কোন রাজার দান নয়, সেটি দীর্ঘ লড়াইয়ের ফসল। গণতান্ত্রিক অধিকার প্রতিষ্ঠার সে লড়াইয়ে প্রায় ৪ শত বছর আগে ১৬৪৯ সালে তাদেরকে স্বৈরাচারি রাজার গলা কাটতে হয়েছে। যে জনপদে হিংস্র পশুর বসবাস, সেখানে পশু হামলা হয় বার বার। সেখানে বাঁচতে হয় প্রতিদিন সতর্ক দৃষ্টি রেখে। তেমনি গণতান্ত্রিক অধিকার বাঁচানোর বিষয়টিও। কারণ বাকশালী মুজিব বা স্বৈরাচারি এরশাদ যে দেশে জন্ম নেয়, সেদেশে স্বৈরাচারি চেতনা কখনো মরে না। বরং বেঁচে থাকে এবং বার বার হামলাও করে। এবং তাদের হাতে দেশ অধিকৃতও হয়। বাংলাদেশ তো তারই দৃষ্টান্ত। কিন্তু সে অপশক্তির হাত থেকে দেশ বাঁচাতে জনগণের মাঝে সে লড়াকু চেতনা কই?